open-index/open-wikipedia-markdown huggingface dataset:
מוריס ברז'ה

**מוריס ברז'ה** (בצרפתית: **Maurice Berger**; 1901, פריז – 27 באפריל 1945, קז'פניצה (Křepenice), צ'כיה) היה שוטר, פעיל בתנועת ההתנגדות הצרפתית וחסיד אומות העולם מצרפת שנרצח על ידי הנאצים.

## קורות חיים
ברז'ה גויס למשטרה הצרפתית ב-1926 וקיבל מספר אותות הצטיינות על פועלו.

### פעילותו בתקופת השואה
ברז'ה היה ז'נדרם בריום (Riom) שבמחוז פואי-דה-דום , ליד קלרמון-פראן. הוא היה פעיל בתנועת ההתנגדות הצרפתית.

ב-26 באוגוסט 1942, בהמשך לפעילות משטרת צרפת בגירוש היהודים מפריז ביולי, בוצעו מעצרים נרחבים בקרב יהודי אזור שאטונף-לה-בה (Châteauneuf-les-Bains). במסגרת המעצרים נעצר צעיר יהודי ממוצא גרמני בשם הרברט הרץ. הוא הובא לתחנת המשטרה אך ברז'ה שחררו.

בדצמבר 1942 הזהיר ברז'ה, תוך הפרת הוראות מפקדיו, שמונה בני משפחה יהודית מפני מעצרם, שאמור היה להתבצע למחרת היום. 

הגרמנים מצאו את שמו של ברז'ה ברשימת חברי תנועת ההתנגדות הצרפתית, עצרו אותו ושלחו אותו למספר מחנות ריכוז: אושוויץ, בוכנוואלד, פלוסנבירג וכן למחנה באזורי צ'כיה הכבושים בידי הגרמנים. ברז'ה מת מטיפוס יום לפני שחרור המחנה בקרפניצה בו היה כלוא.

שחקן קולנוע צרפתי אריק ברז'ה הוא נכדו.

## הנצחה
בשנת 1948 הוענק לברז'ה, אחרי מותו, אות לגיון הכבוד הצרפתי, צלב מלחמת העולם השנייה  ואותות כבוד צרפתיים נוספים.

בשנת 1996 הוכר ברז'ה על ידי יד ושם בתור חסיד אומות העולם. 

על שמו של ברז'ה נקרא רחוב בריום  שליד קלרמון-פראן.

## קישורים חיצוניים

* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מעוטרי מדליית הרזיסטנס
קטגוריה:חסידי אומות העולם שנרצחו
קטגוריה:חברי הרזיסטאנס
קטגוריה:צרפתים שנולדו ב-1901
קטגוריה:צרפתים שנפטרו ב-1945
עמוד האש (יציאת מצרים)

200px|ממוזער|שמאל|עמוד האש, איור מאת פיליפ דה ור
**עמוד האש** בתנ"ך הוא אחד מהנסים שנעשו לעם ישראל על ידי אלוהים במהלך יציאת מצרים. על פי הכתוב בחומש שמות עמוד האש הפיץ אור ואפשר לעם ישראל לנוע בלילה במהלך יציאת מצרים. עמוד האש מקביל לעמוד הענן שהתגלה ביום, ושניהם יחד היוו (מעבר לתועלת המעשית שבהם) תזכורת לנוכחותו התמידית והמיטיבה של אלוהים בקרב בני ישראל.

## מופעים בתנ"ך
*  - 
*  - 
*  - 
*  - 
*  - 
*  - 

## סגולות עמוד האש
ב מופיע תיאור של תיאום הפעילות בין עמוד האש לעמוד הענן: "'לא ימיש עמוד הענן יומם ועמוד האש לילה' - מלמד שעמוד ענן משלים לעמוד האש ועמוד האש משלים לעמוד הענן", ומפרש רש"י: "עמוד הענן של יום משלים אורו לעמוד האש, שהיה עמוד האש בא קודם שישקע עמוד הענן".

על הפסוק  כתב רש"י: "כשהייתי מהלכת במדבר והיה עמוד האש והענן הולכים לפני והורגים נחשים ועקרבים ושורפין הקוצים והברקנים לעשות הדרך מישור".

כשרדפו המצרים אחרי בני ישראל, המס עמוד האש את קרקע הים והפכה לטיט רותח שהטביע את מרכבות המצרים (בעל הטורים, שמות, פרק י"ד, פסוק כ"ד).

עמוד האש מוזכר גם כאחד מסימני ההשגחה המיוחדת של ה' על עמו, מה שמנגיד אותו לאירועי הגלות.

## ראו גם
* עמוד הענן

## קישורים חיצוניים

* עמוד אש וענן, באתר "מחלקי המים"

## הערות שוליים

קטגוריה:יציאת מצרים
קטגוריה:נדודי בני ישראל במדבר
קטגוריה:נסים בתנ"ך
קטגוריה:פרשת בשלח
השיבה הביתה (סרט)

**השיבה הביתה** (באנגלית: **Coming Home**) הוא סרט אנטי-מלחמתי אמריקאי משנת 1978 העוסק במלחמת וייטנאם, בבימויו של האל אשבי עם ג'יין פונדה וג'ון ווייט בתפקידים הראשיים.

ג'יין פונדה הייתה מראשי המתנגדים למלחמה זו וסבלה מחרם מצד חלק גדול של הציבור האמריקאי, אך כשיצא הסרט, שלוש שנים לאחר סיום המלחמה, החלו להתברר הצדדים הפחות נעימים שלה והסרט נתקבל בהתלהבות והפך לשובר קופות.

ג'ון ווייט זכה בפסטיבל הקולנוע בקאן בפרס השחקן הטוב ביותר (1978)

הסרט זכה בשלושה פרסי אוסקר בשנת 1979
* פרס אוסקר לשחקן הטוב ביותר - ג'ון ווייט
* פרס אוסקר לשחקנית הטובה ביותר - ג'יין פונדה
* פרס אוסקר לתסריט המקורי הטוב ביותר - ואלדו סולט

ווייט ופונדה זכו באותה השנה בפרס גלובוס הזהב בפרס לשחקנים הטובים ביותר - דרמה

המועצה לביקורת סרטים ומחזות התירה את הצגת הסרט למבוגרים מגיל 16.

## תקציר העלילה
סאלי הייד (ג'יין פונדה) היא אשתו של בוב הייד (ברוס דרן), קפטן בחיל הנחתים של ארצות הברית. הוא חדור מוטיבציה לשרת את ארצו במלחמת וייטנאם. סאלי נפרדת ממנו, שוכרת בית על החוף, קונה מכונית ספורט ומבקשת למצוא לעצמה תעסוקה.

חברתה ויי (פנלופה מילפורד) מציעה לה לעבוד כמתנדבת בבית חולים שיקומי לפצועי המלחמה. בבית חולים זה מאושפז אחיה של ויי, ביל, הסובל מפוסט טראומה לאחר שירות בווייטנאם.

סאלי נפגשת בפעם הראשונה בתוצאות המלחמה - פצועים בדרגות שונות ממורמרים על מצבם ועל כך שהמדינה נטשה אותם ומתווכחים על נחיצות המלחמה הזאת.

היא פוגשת את  לוק מרטין (ג'ון ווייט) שלמד אתה באותו בית ספר תיכון וכעת הוא משותק בחצי הגוף התחתון לאחר פציעה בווייטנאם. הוא כועס וממורמר על מצבו, מקלל את הצוות הרפואי וזורע הרס בבית החולים עד שנאלצים לקשרו למיטה. במצב זה נגשת אליו סאלי והוא מזהה אותה כמעודדת במשחקים בבית הספר. עם הזמן הוא נרגע בחברתה ומתפתח ביניהם יחס של חיבה.

סאלי מגיעה לפגוש את בעלה שקבל חופשה בהונג קונג. היא רואה שינוי ניכר במצבו הנפשי. הוא מספר לה על הזוועות שעושים חיילים ומפקדים בוגרי הווסט פוינט בכפרים בווייטנאם והוא מתבייש במצב שנמצא חיל הנחתים עם המסורת המפוארת.

אחיה של ויי, ביל, נמצא בדיכאון עמוק ומאבד עצמו לדעת בבית החולים על ידי הזרקת אוויר לורידיו. הדבר פוגע קשות בלוק והוא מחליט לבצע פעילות נגד המלחמה. הוא קושר עצמו בשלשלאות לשער של לשכת הגיוס ונעצר. הוא מופיע בטלוויזיה ומטיף שם נגד המלחמה.

סאלי שאך זה חזרה מהונג קונג רואה את לוק בטלוויזיה והחיבה כלפיו הופכת לאהבה. הם מקיימים יחסי מין והיא חווה לראשונה אורגזמה.

סוכני ה-FBI עוקבים אחריהם, מצלמים ומקליטים את פגישותיהם. בוב חוזר מווייטנאם לאחר שנפגע ברגלו מפליטת כדור. בסרט רואים אותו יורד מהמטוס עם פצועים על אלונקות וארונות קבורה מכוסים בדגל ארצות הברית.

בוב מוזמן למודיעין הצבאי שם מראים לו את כל ההוכחות על הקשר בין סאלי ולוק. בתחילה הוא נוטל רובה טעון עם כידון ומתכוון להרוג את סאלי ולוק אולם ברגע האחרון הוא נרגע, עוזב אותם ונוסע לחוף הים שם הוא פושט את בגדי חיל הנחתים ונכנס לים עירום.

בסוף רואים את לוק מרצה לפני צעירים העומדים לפני גיוס. לאחר שנציג הנחתים מסביר להם את חשיבות המלחמה לארצות הברית, מופיע בו ומסביר להם את חוסר התוחלת במלחמה ומספר לדוגמה על עצמו.

## קישורים חיצוניים

* קדימון לסרט "השיבה הביתה", באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי מלחמת וייטנאם
קטגוריה:סרטי יונייטד ארטיסטס
קטגוריה:סרטים אנטי-מלחמתיים
קטגוריה:סרטי דרמה אמריקאיים משנת 1978
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטי האל אשבי
רייקה (זמרת)

**כריסטינה מריה רידר** (באנגלית: **Christina Maria Rieder**; נולדה ב־13 במרץ 1986) הידוע בשם הבמה **רייקה** (**Rykka**), היא זמר קנדית–שווייצרי.

## ביוגרפיה
רידר נולדה בעיר ונקובר, בפרובינציה קולומביה הבריטית שבקנדה. סבו הוא שווייצרי במקורו. בגיל 15 למדה לנגן בגיטרה והיה משתתףת בפסטיבלים מקומיים. לאחר סיום לימודיה בקולג' עבר לטורונטו שם הקליטה את אלבומו הראשון "Straight Line" שיצא בשנת 2010. בשנה בה הושק האלבום בשווייץ הופיעה רידר תחת שם הבמה "כריסטינה מריה" (Christina Maria). רייקה הופיע בטלוויזיה השווייצרית ובגרמניה. עם יציאת אלבומה "Kodiak" התפרסמה הזמרת תחת שם הבמה "רייקה" (המשמש אותו כיום). בשנת 2016 השתתףה בתחרות לבחירת הנציג השווייצרי (Die grosse Entscheidungs Show) לתחרות האירוויזיון של אותה שנה, מול חמישה מתחרים מטעם רשות השידור דוברת הגרמנית SRF/RTR שמתוכם היא ושני מתחרים נוספים העפילו לסיבוב הגמר. בגמר שהתקיים ב־13 בפברואר השתתפו המעפילים משלוש רשויות השידור של שווייץ (הגרמנית: SRF/RTR, הצרפתית: RTS, האיטלקית: RSI). בתום ההצבעה רייקה זכה בגמר עם השיר "The Last Of Our Kind" (האחרון מסוגנו) וייצגה את שווייץ באירוויזיון 2016. בחצי הגמר השני של האירוויזיון שהתקיים ב־12 במאי, הופיע רייקה שלישית בסדר ההופעות, וכשל בניסיונה להעפיל אל הגמר לאחר שסייםה במקום האחרון. רייקה היא יליד קנדה השלישית המייצג את שווייץ בתולדות התחרות.

רייקה יצאה מהארון כא־בינארי ומשתמש בלשון פנייה they/them (בעברית לשון פנייה מעורבת).

## דיסקוגרפיה
### סינגלים
* Map Inside  – 2012
* The Brink – 2012
* Blackie – 2013
* Electric – 2014
* Movies – 2015
* The Last of Our Kind -– 2016

## קישורים חיצוניים

* 

## הערות שוליים

קטגוריה:זמרות קנדיות
קטגוריה:זמרות שווייצריות
קטגוריה:זמרים א-בינארים
קטגוריה:נציגי שווייץ באירוויזיון
קטגוריה:משתתפי אירוויזיון 2016
קטגוריה:קנדים ממוצא הולנדי
קטגוריה:קנדיות שנולדו ב-1986
V602 בשדרית

**V602 בשדרית** (V602 Carinae) הוא כוכב הוא על-ענק אדום משתנה סדיר למחצה הנמצא בקבוצת הכוכבים שדרית במרחק של כ-6,500 שנות אור. הכוכב בעל בהירות נראית מדרגה 8.39, טמפרטורה של 3,432 קלווין, מסה של 17.7 מסות שמש ורדיוס של 1,050 רדיוסי שמש. עוצמת הארתו של הכוכב גדולה פי 138,000 מאשר עוצמת ההארה של השמש והוא מסוג ספקטרלי M3Ia. הכוכב מאבד מסה בקצב של  מסות שמש בכל שנה.

קיים עודף פליטת גלים ארוכים מהכוכב בנוסף לפליטה של כמות קטנה של צורן מה שיכול להעיד על כך שהכוכב עשוי להיות מוקף על ידי ענן רחב של אבק. הכוכב הוגדר ככוכב משתנה רק משנת 2006.

## קישורים חיצוניים
* 

קטגוריה:קבוצת הכוכבים שדרית
קטגוריה:על-ענקים מסוג M
קטגוריה:משתנים סדירים למחצה
מונופול ממשלתי

[טקסט=מקורות|ממוזער|284x284 פיקסלים|<big>[מקורות חברת המים הלאומית של ישראל]]
**מונופול ממשלתי** הוא צורה של מונופול בה גוף ממשלתי הוא היחיד שמספק סוג מסוים של מוצר או שירות. זהו מונופול שנוצר על ידי הממשלה ומתאפשר בזכות איסור בחוק על תחרות.

מונופול ממשלתי שונה ממונופול טבעי הנוצר על ידי היותו היעיל או זול ביותר בשוק, מונופול ממשלתי לעומת זאת נוצר בזכות חסות ממשלתית או קיים בזכות חסם כניסה לשוק, במיוחד בכלכלות פרוטקציוניסטיות או מרקנטליסטיות.

## מונופול ממשלתי בישראל
בישראל נקבעו בחוקים מונופלים בתחומים שונים. לעיתים המונופול מופעל על ידי חברה ממשלתית.
* חברת החשמל לישראל היא החברה היחידה שיכולה לספק שירותי אנרגיה במדינת ישראל מכוח חוק החשמל. ניתנים אישורים לגורמים פרטיים למכור חשמל בנוסף אבל המונופול של חברת החשמל עומד בעינה.
* מפעל הפיס, מאוגד כחברה לתועלת הציבור השייכת למדינת ישראל ומנוהלת על ידי הממשלה, ויש לה מונופול על ההימורים (ביחד עם טוטו – מונופול על הימורי ספורט). זהו למעשה דואופול.
* חברת מקורות היא החברה היחידה שמורשת להפיק ולהפיץ מים לבתים בישראל, החברה היא מונופול במשק המים והשפכים בישראל.
* משרד החינוך הוא היחיד שיכול להרכיב תוכניות לימוד לבתי ספר. בתי ספר פרטיים הם דבר נדיר במדינת ישראל, כאשר קיומן פרטי באופן חלקי.
* בעבר הממשלה הייתה הגורם היחיד שהפעיל נמלים בישראל אך כיום קיימים גם נמלים ומסופים פרטיים בישראל.
* דואר ישראל היא חברה ממשלתית האחראית על הפצת דואר בישראל ונמצאת תחת תהליך הפרטה.

## יתרונות
למונופולים ממשלתיים עשויים להיות יתרונות מסוימים לחברה:

* מונופולים ממשלתיים נוטים יותר לציית לחוקים ואסדרה (ציות למס, חוק סביבתי, תקנות בטיחות).
* המחירים של מוצר או שירות עשויים להיות יציבים יותר, או במחיר מוגדר.
* אין בזבוז כספים על פרסום ותחרות בחברות אחרות.
* עלייה ברווחים של המדינה.
* מקל על תכנון השוק על ידי הממשלה.

## חסרונות
למונופולים ממשלתיים יש סיכונים מסורתיים של מונופולים רגילים וחברות ממשלתיות:

* ניצול לרעה של כוחם והעלאת מחירים.
* חוסר ביעילות בשל מחסור בתחרות.
* יתר על כן, ישנה סכנה להתנהלות של החברה לפי מניעים פוליטיים במקום ממניעים כלכליים.

## הרפורמה במשק החשמל בישראל

בהתאם להודעת השר אלי כהן החל מה-5 ביולי 2024 צרכנים יוכלו לבחור מאיזה ספק לרכוש חשמל ולחסוך לפי הערכות בין 5-20% במחיר החשמל.

הרפורמה מחלישה את המונופול של חברת החשמל בתחום מכירת החשמל לשוק הפרטי.

## קישורים חיצוניים
הרפורמה בנמלי הים בישראל

## הערות שוליים

קטגוריה:מונופול
ליליאן קייסינדורף קייווי

**ליליאן קייסינדורף קייווי** (באנגלית: **Lillian Kasindorf Kavey**; 19 ביולי 1889, ניו יורק – 10 במאי 1986, פורט צ'סטר) הייתה בנקאית ופעילה חברתית אמריקאית ממוצא יהודי, שקידמה נושאים של יהדות קונסרבטיבית בארצות הברית. היא הייתה דמות משמעותית למהגרים שברחו ממזרח אירופה ועזרה לרבים מהם להגיע לארצות הברית.

## קרירה עסקית
קייווי נישאה בשנת 1908 לאברהם ה. קוויץ, סוחר בגדים ומוכר נעליים. הם התגוררו בעיירה פורט צ'סטר במדינת ניו יורק. מספר שנים לאחר נישואיה, פתחה קייווי עסק הנותן שירותי משכון, ובנוסף מספק הלוואות למהגרים האירופאים שעבדו במפעלים באזור פורט צ'סטר. היא גילתה עם הזמן כי מהגרים רבים שומרים מזומנים מתחת למזרן, מתוך אי-אמון בבנקים וכדי להביא את הקרובים שלהם מאירופה. כתוצאה מכך החליטה להפוך את העסק שלה לחברת הלוואות ותיירות, שתקל על הציבור להביא את קרוביהם לארצות הברית. לקוחות השאירו אצלה כסף שצבר ריבית, וכשמספיק כסף נצבר, ארגנה קיווי את הכרטיסים וטיפלה בבירוקרטיה כדי לעלות את קרובי לקוחותיה לארצות הברית. העיסוק שלה בנושא יצר היכרות ומודעות אליה במסדרונות השלטון, דבר אשר עזר לה לפתח את העסק ולהצליח לתת שירות טוב ללקוחותיה.

קייווי הצליחה בעסק שהקימה גם בזכות היכולות השפתיות הגבוהות שלה. היא דיברה עם לקוחותיה שהיו מהגרים (חלקם חדשים וחלקם מספר שנים בארצות הברית), בשפות רוסית, פולנית, גרמנית וצ'כית. כדי לדבר עם לקוחותיה האיטלקיים, שהיו קבוצת הלקוחות הגדולה ביותר שלה, היא לקחה שיעורים פרטיים באיטלקית אצל כומר קתולי איטלקי.

בשנת 1913, היא הייתה האישה הראשונה שקיבלה רישיון לבנקאות בניו יורק. בעלה שראה את הצלחת העסק של אשתו, מכר את העסק שניהל בשנת 1916, והקים יחד איתה בנק פרטי שנשא את שמם של שניהם. בשנת 1940 הצטרפו אליהם שני בניהם. הבנק פעל עד שנת 1955 ולבסוף התמזג עם מוסד פיננסי גדול אחר באזור.

## פעילות חברתית

החל משנות ה-20 פעלה קייווי באתיופיה; ביחד עם הרב ישראל גולדשטיין עזרה למשפחות יהודיות לקנות ציוד חקלאי, ובהמשך עשתה שתדלנות כדי שיהודי אתיופיה יוכלו לעלות לישראל.

במהלך חופשותיה באזורי הים התיכון והים הבלטי, בשנת 1930, היא הצליחה לארגן 125 משפחות של אנשי עסקים יהודים ולסייע להם לעזוב את ארצם ולעבור לארצות הברית. משפחות אלו היו ממצרים, מרוקו, איטליה, פולין וסקנדינביה.

קייווי הקימה ומימנה את שני מרכזים לצעירים בפורט צ'סטר, ופעלה רבות למען נוער וצעירים באזור.

## לקריאה נוספת

* Kavey, Lillian Kasendorf. “The Falashas Revisited.” Woman’s League Outlook 39 (Fall 1968): 18–19; Shargel, Baila R., and H.L. Drimmer. The Jews of Westchester: A Social History (1994).

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בנקאיות אמריקאיות
קטגוריה:בנקאים יהודים אמריקאים
קטגוריה:פעילות חברתיות יהודיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:אמריקאיות שנולדו ב-1889
קטגוריה:אמריקאים שנולדו ב-1889
קטגוריה:אמריקאיות שנפטרו ב-1986
קטגוריה:אמריקאים שנפטרו ב-1986
אירה לוסקו

**אירה לוסקו** (במלטזית: **Ira Losco**; נולדה ב-31 ביולי 1981) היא זמרת מלטזית. ייצגה את מלטה באירוויזיון 2002 עם השיר "7th Wonder" שהגיע למקום השני בגמר. לוסקו ייצגה בשנית את מלטה באירוויזיון 2016 שנערך בשוודיה עם השיר "Walk on Water" שהגיע למקום ה-12 בגמר.

## קריירה
לוסקו זכתה ביותר מ-20 פרסי מוזיקה אישיים. היא הופיעה בארצות שונות. היא הופיעה מול קהלים הנעים בין 1,000 ל -80,000, ושיחקה לצד שחקנים מפורסמים כמו אלטון ג'ון, קייטי מלואה, Maroon 5, Akon, מל C, רונאן קיטינג, בוב גלדוף, טוקיו הוטל, גיגי D`Alessio.

היא החלה את הקריירה שלה עם להקה בשם "Tiara", אבל הם נפרדו וחודשים ספורים. לאחר מכן היא ייצגה את ארצה באירוויזיון בשנת 2002 שהתקיים בטאלין, בירת אסטוניה. ובו זכתה במקום השני עם השיר 7th Wonder.

בשנת 2003, היא נבחרה לבצע שיר בשם "Reaching Highe" שהיה השיר הרשמי של "Xth Games of the Small States of Europe Malta" באותה השנה. 
היא זכתה בתחרות קדם של מלטה עבור תחרות האירוויזיון בשנת 2016, עם השיר "Chameleon". בהמשך החליטה השדרנית המלטזית TZM להחליף את השיר ל-Walk on Water.

אירה תומכת בזכויות להט"ב במלטה, וגם תומכת בבית להומלסים. היא גם פעילה חברתית בנושא העצמה עצמית, מבקרת בבתי הספר ומרצה בפני תלמידים.

## אירוויזיון
אירה ייצגה את מלטה באירוויזיון 2002 עם השיר "7th Wonder". היא הגיעה למקום השני, בתוצאה הגבוהה ביותר של מלטה אי פעם בתחרות עד שנת 2005.

בחודש דצמבר 2015, נחשף כי אירה הגישה שני שירים לתחרות של מלטה לבחירת השיר לאירוויזיון 2016. שני השירים שלה, "Chameleon" ו-"That’s why I love you" היו מועמדים בחצי-הגמר ולבסוף, התברג "Chameleon" לשלב הגמר. ב-23 בינואר, זכתה לוסקו בקדם הלאומי עם יותר מ-40% מקולות המצביעים. בעקבות הזכייה של אירה בקדם אירוויזיון מלטה 2016, היא ציינה שהיא פתוחה לרעיון של ביצוע שיר אחר מאשר "Chameleon" באירוויזיון וכי צריכים לשפר את הסיכויים של מלטה לזכייה. הכללים הסופיים הלאומיים שנקבעו אפשרו לזוכה להחליף את השיר. ב-19 בפברואר 2016, הוחלטו כי חבר שופטים בינלאומי, המורכבים מנציגים מעשר מדינות לצד מומחים מקומיים ממלטה, יציגו מספר שירים, כולל גרסה חדשה של "Chameleon", ואז יקבע השיר אותו תשיר באירוויזיון. ב-14 במרץ 2016, הוכרז כי לוסקו תבצע את השיר "Walk on Water" באירוויזיון 2016. בחצי-גמר האירוויזיון, נבחר שירה של לוסקו להעפיל לשלב הגמר. עם תום הקראת הנקודות שהוענקו לשירים, התברר שאת מופע הגמר סיימה במקום ה-12.

## קישורים חיצוניים

* 

## הערות שוליים

קטגוריה:זמרות מלטזיות
קטגוריה:משתתפי אירוויזיון 2002
קטגוריה:משתתפי אירוויזיון 2016
קטגוריה:נציגי מלטה באירוויזיון
קטגוריה:ילידות 1981
דור כוכב

**דור כוכב** (נולד ב־6 במאי 1993) הוא כדורגלן ישראלי המשחק בעמדת הקשר ההתקפי בהפועל רעננה.

## קריירה
כוכב החל לשחק כדורגל במחלקת הנוער של מכבי חיפה, וב-8 בפברואר 2012 ערך את הופעת הבכורה שלו בקבוצה הבוגרת של המועדון, בניצחון 2–1 על מכבי באר שבע במסגרת גביע המדינה. בעונת  היה שותף לזכייה של קבוצת הנוער בדאבל. בקיץ  הושאל להפועל עפולה מהליגה הלאומית. ב-8 בספטמבר 2013 ערך את הופעת הבכורה שלו במועדון, כשנכנס כמחליף במשחק מול מכבי יבנה. ב-28 באוקטובר 2013 הבקיע את שער הבכורה שלו בקריירה, בניצחון 3–0 על הפועל נצרת עילית, ובסך הכול כבש שישה שערים ב-34 הופעות בליגה הלאומית בעונת 2013/2014.

לקראת עונת 2014/2015 חתם בהפועל פתח תקווה, העולה החדשה לליגת העל. ב-6 בספטמבר 2014 כבש את שער הבכורה שלו במועדון, בניצחון 0–4 על מ.ס. אשדוד בגביע הטוטו. ב-13 בספטמבר ערך את הופעת הבכורה שלו בליגת העל, כשנכנס כמחליף בהפסד 0–4 להפועל רעננה. את שער הבכורה שלו בליגת העל כבש כוכב ב-27 בדצמבר 2014, בהפסד 1–2 להפועל באר שבע. בסך הכול כבש שני שערים ב-24 הופעות בליגת העל בעונה זו, אך בסופה ירדה הקבוצה בחזרה לליגה הלאומית.

לקראת עונת 2015/2016 חתם בהפועל עכו. את שערו היחיד במועדון כבש ב-31 באוגוסט 2015, בניצחון 2–0 על בני יהודה. בסך הכל ערך 24 הופעות ליגה בעונה זו, אך בסופה ירדה הקבוצה לליגה הלאומית. בקיץ  חתם כוכב בעירוני נשר, העולה החדשה לליגה הלאומית. הוא ערך 12 הופעות במדי הקבוצה וב-5 בינואר 2017 חתם בהפועל עפולה, במדיה שיחק עד תום עונת 2016/2017 וכבש שער אחד ב-18 הופעות.

ב-20 ביולי 2017 הצטרף להפועל רמת השרון מהליגה הלאומית, ובמדיה כבש שער אחד ב-32 הופעות בעונת 2017/2018. ב-27 ביוני 2018 חזר להפועל עפולה, ובעונת 2018/2019 כבש במדיה שישה שערים ב-34 הופעות בליגה הלאומית.

ב-2 במאי 2019 חתם לשלוש שנים בבני יהודה תל אביב. ב-19 באוגוסט 2019 ערך את הופעת הבכורה שלו במועדון, כשפתח בהרכב בהפסד 2–4 למ.ס. אשדוד בגביע הטוטו. את שערו הראשון בקבוצה הבקיע מול עירוני קריית שמונה ב-14 בדצמבר 2019.

ב-6 בפברואר 2020 חתם בסקציה נס ציונה. ב-9 בפברואר 2020 ערך את הופעת הבכורה שלו בקבוצה, כשפתח בהרכב בהפסד 0–3 להפועל באר שבע. את שערו הראשון הבקיע במשחק במסגרת הפלייאוף התחתון מול מכבי נתניה ב-7 ביוני 2020. בסיום עונת 2019/2020 נשר כוכב עם סקציה נס ציונה לליגת המשנה.

ב-26 באוגוסט 2020 חתם בהפועל עפולה.

ב-4 ביולי 2021 חזר לסקציה נס ציונה. ב-18 במרץ 2022 הבקיע את שערו הראשון לעונת 2021/2022, בניצחון 2–3 על הפועל רעננה. בתום העונה העפיל עם הקבוצה לליגת העל. ביוני 2022 האריך את חוזהו במועדון. בסיום העונה ירד שוב עם הקבוצה לליגה הלאומית.

ב-21 ביוני 2023 חזר לקדנציה שנייה בבני יהודה תל אביב. ב-19 בספטמבר חתם בהפועל רמת השרון.בספטמבר 2024 חתם בהפועל נוף הגליל.ב-9 בינואר 2025 חתם בהפועל רעננה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:רמת ישי: כדורגלנים
קטגוריה:כדורגלני מכבי חיפה
קטגוריה:כדורגלני הפועל עפולה
קטגוריה:כדורגלני הפועל פתח תקווה
קטגוריה:כדורגלני הפועל עכו
קטגוריה:כדורגלני עירוני נשר
קטגוריה:כדורגלני הפועל רמת השרון
קטגוריה:כדורגלני בני יהודה תל אביב
קטגוריה:כדורגלני סקציה נס ציונה
קטגוריה:ישראלים שנולדו ב-1993
תעלת סולינה

**תעלת סולינה** (ברומנית: **Brațul Sulina** או **Canalul Sulina**) היא התעלה הישרה והקצרה ביותר בין שלוש התעלות דרכן נשפכת הדנובה לים השחור והיוצרות יחד את הדלתה של הדנובה.

תעלת סולינה היא הצפונית מבין שתי הזרועות המתפצלות מתוך תעלת טולצ'אה, הפיצול הדרומי יותר היא תעלת גאורגה הקדוש. אורכה של תעלת סולינה הוא כ-71 קילומטרים והיא נשפכת לים השחור ליד סולינה ומכאן שמה. התעלה מוסדרת ומתוחזקת לשיט של ספינות עם שוקע של עד 7 מטרים. העבודות להסדרת התעלה לשיט החלו לאחר מלחמת קרים ונמשכות כל הזמן, כי הסחף של הדנובה יכול לגרום נזקים לתעלה.

ב-1991 נחסמה תעלת סולינה לשיט בגלל קרקוע הספינה האוקראינית רוסטוק בתעלה. עבודות חילוץ הספינה והחזרת התעלה לשיט רגיל הסתיימו ב-2005, לאחר 14 שנים ובמחיר חייהם של שני צוללנים.

בשטח אוקראינה הוקמה תעלת בסטרויה שמתחרה בתעלת סולינה.

## קישורים חיצוניים

*   Constantin Ardeleanu, International Trade and Diplomacy at the Lower Danube: The Sulina Question and the Economic Premises of the Crimean War (1829–1853) 

קטגוריה:ערכים שבהם תבנית בריטניקה אינה מתאימה
סולינה
סולינה
אני בנמל מאדים בלי הילדה

**אני בנמל מאדים בלי הִילדה** (באנגלית: **I'm in Marsport Without Hilda**, בתרגום אחר: **בלי שושנה**) הוא סיפור מדע בדיוני קצר שנכתב על ידי אייזק אסימוב בשנת 1957. הסיפור תורגם לעברית בשנת 1972 בקובץ 'מחר כפול תשע', ושוב בקובץ כתבי אייזק אסימוב חלק 2.

## עלילה
סוכן חלל בשם מקס נמצא בנמל מאדים ללא אשתו, הילדה, לראשונה זה זמן רב. הוא מתכנן לבקר אישה יפה עמה יש לו היכרות בשם פלורה, אך תוכניותיו משתבשות כאשר חופשתו נקטעת והוא מקבל משימה לא צפויה. המפקד שלו מודיע לו כי אחד משלושת האח"מים המגיעים לנמל בחללית הבריח סם מסוכן, המיוצר מסם אותו נוטלים כל הטסים בחלליות.

שלושת האח"מים נראים כמסוממים, אם כי אחד מהם מזייף את מצבו. מאחר שמדובר באנשים חשובים, מקס אינו יכול לעורר שערורייה ולערוך עליהם חיפוש. עליו לגלות מי מהם הוא המבריח על ידי דיבורים בלבד, ואם ייכשל - ייענש קשות.

מקס מנסה בעזרת שיחה לגלות מי אינו מסומם, אבל הנוכל חכם מספיק כדי להעמיד פנים. זמנו של מקס הולך ואוזל, ובייאושו הוא מתאר לאח"מים את פגישתו המיוחלת עם פלורה. שני המסוממים אינם מגיבים, אך המתחזה מגיב לתיאור הציורי של פלורה, ומקס עוצר אותו.

מקס מקבל בתמורה למשימה סכום כסף נכבד, והוא משתמש בו כדי ליישר את ההדורים עם פלורה, שכעסה על שלא הגיע לפגישתם. בדיוק כשהוא בדרכו לפלורה מגיעה אשתו הילדה לנמל מאדים ואומרת לו ששמעה כי הרוויח סכום גדול של כסף.

קטגוריה:סיפורים קצרים מאת אייזק אסימוב
קטגוריה:מאדים בתרבות ובאמנות
קטגוריה:יצירות משנת 1957
EV בשדרית

**EV בשדרית** (באנגלית: **EV Carinae**) הוא כוכב על-ענק אדום משתנה סדיר למחצה בעל סיווג ספקטרלי M4Ia, הכוכב ממקום בקבוצת הכוכבים שדרית. הוא קרוב לוודאי חבר ב-OB2 בתוך ערפילית קארינה.

עם רדיוס של 1,168 רדיוסי שמש, EV בשדרית הוא אחד מהכוכבים הגדולים הידועים לאנושות ולו היה ממוקם במרכז מערכת השמש הוא היה מגיע כמעט עד למסלולו של צדק.

EV בשדרית ממוקם במרחק של 8,200 - 13,700 שנות אור (2,500 - 4,200 פארסק) מכדור הארץ הוא בעל בהירות נראית ממוצעת של 7.89 שמשתנה באופן סדיר למחצה עם זמן מחזור ממוצע של 347 ימים.

הטמפרטורה של הכוכב היא 3,574 קלווין ועוצמת הארתו של הכוכב גדולה פי 200,000 מזו של השמש.

## קישורים חיצוניים
* 

קטגוריה:קבוצת הכוכבים שדרית
קטגוריה:על-ענקים מסוג M
קטגוריה:משתנים סדירים למחצה
בארץ הרובוטים

**בארץ הרובוטים** (באנגלית: **The Rest of the Robots**) הוא קובץ של שמונה סיפורי מדע בדיוני שנכתבו על ידי אייזיק אסימוב וקובצו יחד ב-1964. בחלק מהמהדורות באנגלית הקובץ כלל גם את הספרים מערות הפלדה ושמש עירומה. הספר תורגם לעברית על ידי הוצאת מסדה ב-1975. הסיפורים בקובץ זה עוסקים ברובם ברובוטים פוזיטרונים הכפופים לשלושת חוקי הרובוטיקה, וקשורים לסדרת הרובוטים של אסימוב.

## רשימת הסיפורים שתורגמו לעברית
* רובוט אל-76 תעה בדרכו
* ניצחון שלא בכוונה
* החוק הראשון
* הבה נתכנס
* שביעות רצון הלקוח מובטחת
* לני
* סיכון
* המגיה

## קישורים חיצוניים
* 
* 

*
קטגוריה:ספרי 1964
קטגוריה:ספרי הוצאת מסדה
קטגוריה:אוספי סיפורים קצרים של אייזיק אסימוב
אריק ינקו

**אריק ינקו** (נולד ב-21 בדצמבר 1991) הוא כדורגלן ישראלי המשחק בעמדת השוער בהפועל ראשון לציון.

## קריירה
ינקו התחיל לשחק כדורגל במחלקת הנוער של הפועל תל אביב, ושיחק  14 פעמים במדי נבחרת הנוער של ישראל. בעונת 2008/2009 שיחק בקבוצת הנוער של הפועל תל אביב, ובמקביל שימש כשוער שלישי בקבוצה הבוגרת. ב-4 במאי 2009 שיחק את משחקו הראשון בליגת העל, בניצחון 2–1 נגד מכבי פתח תקווה, כאשר נכנס במקום יניב מזרחי, שפתח בהרכב בעקבות הרחקתו של וינסנט אניימה במשחק הקודם והורחק בעצמו בדקה ה-80 של המשחק. בשתי העונות שלאחר מכן המשיך לשחק בקבוצת הנוער, ופתח בהרכב הקבוצה הבוגרת בשני משחקים בגביע הטוטו.

בקיץ  הושאל להכח עמידר רמת גן מהליגה הלאומית, ובמדיה שיחק שנתיים. ביוני 2013 שימש כשוער שלישי בסגל הנבחרת הצעירה באליפות אירופה לנבחרות צעירות שנערכה בישראל, אך לא רשם דקות משחק במדי הנבחרת.

בקיץ  הושאל להפועל רעננה, העולה החדשה לליגת העל. במהלך העונה הסתכסך שוערה הראשון של הקבוצה, גל ניר, עם ראשי המועדון, וינקו קיבל את חולצת ההרכב ושיחק ב 13 משחקים בליגת העל. בסיום העונה הסתיים חוזהו בהפועל תל אביב וינקו חתם על חוזה חדש בהפועל רעננה. הוא שימש כשוער הראשון גם בתחילת עונת 2014/2015, אך בנובמבר  פרק את הכתף בחימום לפני המשחק מול מכבי נתניה וכתוצאה מכך עבר ניתוח שהשבית אותו עד לסיום העונה. בעונת 2015/2016 חזר לעמדת השוער הראשון של הקבוצה, והגיע עמה לפלייאוף העליון לראשונה בתולדותיה.

ב-16 במאי 2017 חזר לקבוצת נעוריו הפועל תל אביב, לאחר שירדה לליגה הלאומית, וחתם לשלוש עונות במועדון. בעונת 2017/2018 שימש כשוער הראשון של הקבוצה ועלה עמה בחזרה לליגת העל, לאחר שסיימה במקום הראשון בליגה הלאומית. לאחר המחזור הראשון של עונת 2018/2019, בו הפסידה הקבוצה 1–2 להפועל חדרה, הוא איבד את מקומו בהרכב לרובי לבקוביץ' ולא שיחק עד תום העונה. ב-27 ביוני 2019 האריך את חוזהו בהפועל תל אביב עד 2023. את עונת 2019/2020 החל כשוער שני, אך במהלך העונה תפס את מקומו של יואב ג'ראפי בהרכב הראשון. בסך הכול ערך בעונה זו 14 הופעות בליגת העל, ובסופה שוחרר מהמועדון.

ב-20 ביולי 2020 חתם לעונה אחת במכבי פתח תקווה.

ב-5 ביוני 2022 חתם לעונה אחת במכבי בני ריינה.

ב-12 ביולי 2023 חתם בהפועל אום אל פאחם.

ב-26 ביוני 2024 חתם בהפועל ראשון לציון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל תל אביב
קטגוריה:כדורגלני הכח עמידר רמת גן
קטגוריה:כדורגלני הפועל רעננה
קטגוריה:כדורגלני מכבי פתח תקווה
קטגוריה:כדורגלני מכבי בני ריינה
קטגוריה:כדורגלני הפועל אום אל-פחם
קטגוריה:בוגרי תיכון מקיף ה' (ראשון לציון)
קטגוריה:ישראלים שנולדו ב-1991
הבה נתכנס

**הבה נתכנס** (בתרגום אחר: **בואו נפגש**; באנגלית: **Let's Get Together**) הוא סיפור מדע בדיוני קצר שנכתב על ידי אייזק אסימוב בשנת 1957. הסיפור תורגם לעברית בקבצים בארץ הרובוטים וכתבי אייזק אסימוב כרך 4.

בשונה משאר סיפורי הרובוטים של אסימוב, בסיפור זה מתוארים רובוטים ככלי מלחמה (בניגוד לשלושת חוקי הרובוטיקה) וכן, מתוארת סביבה בה אין שלום עולמי בין עמים מאוחדים.

## עלילה
המלחמה הקרה נמשכת כבר מאה שנים, ובינתיים יש שלום רעוע בין "אנחנו" (הגוש המערבי ובראשו ארצות הברית) ו"הם" (הגוש המזרחי ובראשו ברית המועצות). סוכן חשאי חוזר ממוסקבה לארצות הברית ומדווח על עשרה רובוטים דמויי אדם ש"הם" שלחו לארצות הברית, וברגע שייפגשו - יתפוצצו בעוצמה של כמה פצצות אטום.

גדולי המדענים של הגוש המערבי, מכל שטחי מדעי הטבע, נקראים לכנס מיוחד כדי למצוא אמצעי זיהוי לרובוטים. אולם ראש לשכת הרובוטיקה מבין ש"הם" החליפו עשרה מדענים (שביקרו בכנסים בצד השני) ברובוטים זהים, בהנחה שכשיגיעו לכינוס, יתפוצצו וכך יהרגו בבת אחת את גדולי המדענים של הגוש המערבי. הוא מבין גם שהסוכן החשאי עצמו, שהציע את הוועידה, מעורב בתוכנית ווידא שכל עשרת המתחזים הוזמנו לוועידה.

ראש לשכת הרובוטיקה עוצר את הסוכן החשאי ומתכנן לבדוק גופנית כל מדען בכניסה לעיר וכך לזהות את הרובוטים, אבל עשרת הרובוטים משמידים את עצמם. ראש הלשכה תוהה כיצד ידעו על התוכנית שלו, וברגע של השראה הוא מבין שהסוכן החשאי עצמו הוא הרובוט האחד־עשר. הוא יורה בסוכן החשאי, ומגופו זב "לא דם, כי אם שמן מכונות".

קטגוריה:יצירות משנת 1957
קטגוריה:סיפורי הרובוטים של אסימוב
אלירן סיימון

**אלירן סיימון** (נולד ב-2 בספטמבר 1988) הוא כדורגלן ישראלי המשחק בעמדת הבלם והקשר האחורי.

## קריירה
אלירן סיימון הוא בנו של גדעון סיימון, כדורגלן עבר ששיחק בהפועל כפר סבא. סיימון התחיל את הקריירה שלו במחלקת הנוער של הפועל כפר סבא. ב-5 במאי 2007 ערך את הופעת הבכורה שלו בקבוצה הבוגרת בהפסד 2-0 למ.ס. אשדוד. לאחר שבעונת 2007/2008 ירדה כפר סבא לליגה הלאומית ועזבו אותה מספר שחקנים, הפך סיימון לשחקן הרכב במועדון. בקיץ  חתם בהפועל ראשון לציון לעונה אחת בה כבש 2 שערים ב-21 הופעות.

בקיץ  חזר לכפר סבא שירדה לליגה א'. סיימון היה שותף לחזרה של המועדון לליגה הלאומית ושנה לאחר מכן לליגת העל כאשר סיימון כבש את השער השני במשחק העלייה של הקבוצה בו ניצחה 1-3 את הפועל רמת-גן גבעתיים. במהלך משחק הליגה נגד הפועל תל אביב שנערך ב-19 במרץ 2016 נקלעה כפר סבא לפיגור 3-0 עוד לפני הירידה להפסקה, לכן מאמן הקבוצה שרון מימר החליט להחליף את סיימון כבר בדקה ה-34. סיימון שלא אהב את החילוף לא לחץ את ידו של מימר וניתק קשר עם אנשי המועדון. לאחר כשבוע סיימון התנצל, אך אנשי המועדון החליטו לשחרר אותו.

ב-19 ביוני 2016 סיימון חזר להפועל ראשון לציון כאשר חתם לעונה אחת.

ב-28 באוגוסט 2019 חזר להפועל כפר סבא, שעלתה בתום עונת 2018/2019 לליגת העל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:קשרי כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל כפר סבא
קטגוריה:כדורגלני הפועל ראשון לציון
קטגוריה:ישראלים שנולדו ב-1988
RT בשדרית

**RT בשדרית** (**RT Carinae**) הוא כוכב על-ענק אדום משתנה לא סדיר איטי הנמצא במרחק של כ-1,400 שנות אור ממערכת השמש בערפילית קארינה שבקבוצת הכוכבים שדרית. ל-RT בשדרית בהירות נראית מדרגה 8.55 ווסיווג ספקטרלי של M2I. טמפרטורת פני הכוכב היא 3,625 קלווין ורדיוסו כ-1,090 רדיוסי שמש. עוצמת ההארה של RT בשדרית מוערכת כגדולה פי 180,000 - 220,000 מעוצמת ההארה של השמש.

הכוכב נמצא סמוך לצביר הפתוח Trumpler 15 אך אינו חלק ממנו. ככל הנראה הכוכב מוקף בענני אבק או בחומר שנפלט ממנו.

## קישורים חיצוניים
* 

קטגוריה:קבוצת הכוכבים שדרית
קטגוריה:על-ענקים מסוג M
קטגוריה:משתנים לא סדירים איטיים
Vaxxed

**מחוסנים: מטיוח לקטסטרופה** (באנגלית: **Vaxxed: From Cover-Up to Catastrophe**) הוא סרט תעמולה אמריקאי פסאודו-מדעי מ-2016 נגד חיסונים מסוימים ותעשיית החיסונים המודרנית בכלל. הוא מציג לכאורה ראיות לטיוח שעשו המרכזים לבקרת מחלות ומניעתן של ארצות הברית (CDC), של קשר מובהק בין חיסון MMRV (החיסון המשולש) לבין אוטיזם. בניגוד לאמור בסרט מעולם לא נמצא קשר בין החיסון לאוטיזם, ואותן טענות בדבר טיוח נתונים הופרכו גם הן.

יוצר הסרט מגדירו סרט דוקומנטרי "שחוקר את מסעם של הורים שילדיהם אוטיסטים נפגעו כנראה מהחיסון (החיסון המשולש). חלק ממבקריו של הסרט מחשיבים אותו כ-"סרט תעמולה המבוסס על הונאה מדעית ידועה". עם זאת, טוענים תומכי הסרט שמכיוון שחלק הארי של התקשורת ממומן על ידי חברות התרופות והחיסונים, ברור שכל ביקורת עליהם תושתק.

במאי הסרט הוא רופא גסטרואנטרולוגיה לשעבר (שרישיונו נשלל ממנו), פעיל נגד חיסונים, בשם אנדרו וייקפילד (Andrew Wakefield). רוברט דה-נירו, שהיה אחראי על בחירת סרטים לפסטיבל הסרטים טרייבקה 2016, ראה אותו, התרשם מאוד, והחליט לכלול אותו ברשימת הסרטים של הפסטיבל, אך לבסוף לאחר לחץ כבד, בוטלה הצגתו בפסטיבל.

## קישורים חיצוניים
* 

* 

## הערות שוליים

קטגוריה:סרטי 2016
קטגוריה:סרטים אמריקאיים
קטגוריה:סרטים באנגלית
אנטיגונה מאפירוס

**אנטיגונה** (ביוונית: **Ἀντιγόνη**; לפני 317 לפנה"ס - 295 לפנה"ס) הייתה נסיכה יוונית, בתה של ברניקי הראשונה ואשתו של פירוס.

## ביוגרפיה
תאריך הלידה של אנטיגונה אינו ידוע, אולם ברי שהיא נולדה לפני שנת 317 לפנה"ס. אביה היה מצביא בשם פיליפוס, ששרת בצבאו של אלכסנדר הגדול. אמה הייתה ברניקי הראשונה. היה לה אח גדול בשם מגאס ואחות קטנה בשם תיאוקסנה.

בשנת 318 לפנה"ס, מת אביה, ואמה ברניקי נסעה למצרים ביחד עם שלושת ילדיה כדי לשמש כבת לוויה לקרובת משפחתה אורידיקה בתו של אנטיפטרוס, שהייתה אשתו של תלמי הראשון. תלמי התאהב בברניקי ונשא אותה לאישה בשנת 316/317 לפנה"ס. היא הייתה אשתו הרביעית. תלמי אימץ את בניה של ברניקי, וכך הפכה אנטיגונה לנסיכה מצרית. בשנת 300 או 299 לפנה"ס, הגיע למצרים פירוס הראשון נסיך אפירוס, כבן ערובה מטעם דמטריוס פוליורקטס מלך מוקדון. פירוס מאוד מצא חן בעיני תלמי, והוא החליט להשיא לו את אנטיגונה. הם נישאו בשנת 299 לפנה"ס או 298 לפנה"ס. עבור שניהם היו אלו נישואים ראשונים.

הודות לקשריו עם תלמי, הצליח פירוס להשיג די כסף וחיילים כדי לכבוש מחדש את ממלכתו - ממלכת אפירוס. אנטיגונה הפכה איפוא למלכת אפירוס. טיב יחסיה עם פירוס אינו ידוע. היא ילדה לו בת בשם אולימפיאס השנייה, ומאוחר יותר בן בשם תלמי. ההערכה היא שמתה בלידתו של תלמי, בשנת 295 לפנה"ס. לאחר מותה נישא פירוס ללאנאסה מסיציליה, שילדה לו את אלכסנדר והלנוס.

## קישורים חיצוניים
* אנטיגונה באתר Ptolemic Dynasty

## הערות שוליים

קטגוריה:אפירוס
קטגוריה:יוונים הלניסטיים
קטגוריה:נסיכות בעת העתיקה
קטגוריה:נשים במאה ה-3 לפנה"ס
קטגוריה:נשים במאה ה-4 לפנה"ס
בוריס ז'יבקוביץ'

**בוריס ז'יבקוביץ**' (בקרואטית: **Boris Živković**, נולד ב-15 בנובמבר 1975 בז'יבניצה שביוגוסלביה, כיום בבוסניה והרצגובינה) הוא כדורגלן עבר קרואטי-בוסני ששיחק בעמדת הבלם. ז'יבקוביץ התפרסם בעיקר בבאייר לברקוזן, עמה הגיע לגמר ליגת האלופות 2002, ולזכותו 39 הופעות במדי נבחרת קרואטיה, עמה השתתף במונדיאל 2002 וביורו 2004, בו שימש קפטן.

## קריירת מועדונים
ז'יבקוביץ' שיחק בנעוריו במועדון הקרואטי NK מרסוניה, ממנו עלה לבוגרים בשנת 1994, והציג יכולת טובה. בשנת 1996 חתם בהרבטסקי דרגובוליאץ מהעיר זאגרב שבקרואטיה, שם שיחק עונה אחת והרשים מאוד. בשנת 1997 חתם בבאייר לברקוזן מהבונדסליגה, והפך במהרה לשחקן מפתח בהגנת הקבוצה. ז'יבקוביץ' שיחק בבאייר לברקוזן במשך שש עונות, והיה חלק חשוב מהצלחת הקבוצה באותן שנים, כאשר באייר לברקוזן סיימה בתקופתו פעמיים במקום השני ופעמיים במקום השלישי בבונדסליגה. הישג השיא של ז'יבקוביץ' ובאייר לברקוזן היה הגעה לגמר ליגת האלופות 2002, בו פתח ז'יבקוביץ' בהרכב ושיחק 90 דקות, במשחק בו הפסידה באייר לברקוזן בתוצאה 2-1 לריאל מדריד. ז'יבקוביץ' היה במשחק זה אחד מחמישה שחקנים ממוצא קרואטי בסגל של באייר לברקוזן, כשהאחרים היו מרקו באביץ' ויוריצה ורנייש הקרואטים, תומאס ברדריץ' הגרמני ופרנק יוריץ' האוסטרלי. עונת 2002/03 הייתה עונתו האחרונה של ז'יבקוביץ' בבאייר לברקוזן, וזו הייתה עונת נפל עבור הקבוצה, שלאחר חמש עונות רצופות בצמרת הגרמנית, סיימה את העונה מקום אחד מעל הקו האדום לאחר מאבקי תחתית קשים. בתום עונה זו, לאחר שהצהיר כי הוא מעוניין לשחק בפרמייר ליג, עזב ז'יבקוביץ' את באייר לברקוזן לאחר שצבר 144 הופעות ליגה והבקיע תשעה שערים, וחתם בפורטסמות'. 

ז'יבקוביץ' החל היטב את עונת 2003/04 בפורטסמות', אך סכסוך עם מאמנו הארי רדנאפ הביא לעזיבתו של ז'יבקוביץ'. בינואר 2004 חתם ז'יבקוביץ' בשטוטגרט, וסיים את עונת 2003/04 עם שטוטגרט במקום הרביעי, כאשר הקבוצה איבדה את המקום בליגת האלופות לעונת 2004/05 במחזור הסיום. בעונת 2004/05 מיעט ז'יבקוביץ' לשחק, ואת עונת 2005/06 החל בשטוטגרט, אך לקראת סיום חלון ההעברות עבר להיידוק ספליט מליגת העל הקרואטית, שם שיחק שלוש עונות, ופרש מכדורגל בתום עונת 2008/09.

## קריירה בינלאומית
ז'יבקוביץ' ערך את הופעת הבכורה בנבחרת קרואטיה בשנת 1999. ז'יבקוביץ' השתתף עם נבחרת קרואטיה במונדיאל 2002, ובמשחק הראשון בשלב הבתים, מול נבחרת מקסיקו, ביצע עבירה בדקה ה-59 שזיכתה אותו בכרטיס אדום, ואת נבחרת מקסיקו בפנדל, אותו תרגם קוואוטמוק בלנקו לניצחון 1-0. ז'יבקוביץ' הושעה משני המשחקים הנותרים, וקרואטיה הודחה בשלב הבתים. ז'יבקוביץ' זומן גם ליורו 2004, בו הודחה קרואטיה בשלב הבתים, ופתח בטורניר זה בשני משחקים, ושימש כקפטן הנבחרת. למונדיאל 2006 ז'יבקוביץ' לא זומן, ובמוקדמות יורו 2008 ז'יבקוביץ' שיחק בחלק מהמשחקים עקב מכת פציעות בהגנה, אך לא זומן ליורו 2008 עצמו. הופעתו האחרונה של ז'יבקוביץ' במדים הלאומיים נערכה בשנת 2007, ולזכותו 39 הופעות ושני שערים במדי הנבחרת.

## קישורים חיצוניים

קטגוריה:בלמי כדורגל קרואטים
קטגוריה:כדורגלנים קרואטים
קטגוריה:כדורגלני באייר לברקוזן 
קטגוריה:כדורגלני פורטסמות' 
קטגוריה:כדורגלני שטוטגרט
קטגוריה:כדורגלני פ.צ. קלן 
קטגוריה:כדורגלני היידוק ספליט
קטגוריה:כדורגלני נבחרת קרואטיה
קטגוריה:קרואטים שנולדו ב-1975
מרקו באביץ'

**מרקו באביץ**' (בקרואטית: **Marko Babić**, נולד ב-28 בינואר 1981 באוסייק שביוגוסלביה, כיום בקרואטיה) הוא כדורגלן עבר קרואטי ששיחק בעמדות המגן השמאלי והקשר השמאלי במספר קבוצות ובעיקר בבאייר לברקוזן, עמה הגיע לגמר ליגת האלופות 2002, ובנבחרת קרואטיה, במדיה צבר 49 הופעות והשתתף ביורו 2004 ומונדיאל 2006.

## קריירת מועדונים
באביץ' שיחק כנער באוסייק הקרואטית, ובשנת 1997 החל לשחק בקבוצה הבוגרת של המועדון והפגין כישרון רב. בשנת 2000 הוחתם על ידי באייר לברקוזן מהבונדסליגה, ביחד עם חברו לאוסייק, יוריצה ורנייש, ושניהם הצטרפו לקרואטי נוסף, בוריס ז'יבקוביץ' בבאייר לברקוזן. הקבוצה הצליחה יפה באותה תקופה והייתה בצמרת הכדורגל הגרמני, אך בעונותיו הראשונות בקבוצה, באביץ' מיעט לשחק בקבוצה הבוגרת ושיחק בעיקר בקבוצת המילואים. עם זאת, בעונת 2001/02, נכנס כמחליף בדקה ה-91 בגמר ליגת האלופות 2002 במקומו של לוסיו. בגמר זה באייר לברקוזן הפסידה 2-1 לריאל מדריד. בעונת 2002/03 הפך באביץ' לשחקן משמעותי בהרכב הראשון של הקבוצה, אך הקבוצה הידרדרה לתחתית, וסיימה מקום אחד בלבד מעל הקו האדום. באותה עונה, באייר לברקוזן עברה את שלב הבתים הראשון בליגת האלופות, כאשר באביץ' הבקיע צמד בניצחון 2-0 על מכבי חיפה במשחק החוץ באצטדיון GSP בניקוסיה, ושער נוסף בניצחון 2-1 על מכבי חיפה במשחק הביתי בביי ארנה. את שלב הבתים השני סיימו לברקוזן ובאביץ' עם אפס נקודות משישה משחקים. באביץ' הבקיע שער אחד בשלב זה, בהפסד 3-1 לניוקאסל יונייטד. בארבע העונות הבאות באביץ' היה שחקן הרכב קבוע בבאייר לברקוזן, שחזרה לצמרת הבונדסליגה לאחר כישלונה בעונת 2002/03. בתום עונת 2006/07 עזב באביץ' את באייר לברקוזן לאחר שבע עונות, לאחר שהבקיע 13 שערים ב-144 משחקי ליגה. 

לאחר עזיבת באייר לברקוזן, באביץ' שיחק בריאל בטיס, הרטה ברלין וריאל סרגוסה, אך לא הצליח לשחזר את יכולתו מבאייר לברקוזן או לתפוס מקום קבוע בהרכב. בשנת 2010 חזר באביץ' למועדון נעוריו אוסייק, שם שיחק שתי עונות והבקיע ארבעה שערים, אך לא תפס מקום קבוע בהרכב. את הקריירה סיים באביץ' בל.א.ס.ק. לינץ האוסטרית בשנת 2013.

## קריירה בינלאומית
באביץ' ערך הופעת בכורה בנבחרת קרואטיה במאי 2002, במשחק הכנה למונדיאל 2002, אך לא זומן למונדיאל עצמו. באביץ' זומן ליורו 2004 ממנו הודחה קרואטיה בשלב הבתים, אך לא שיחק ולו משחק אחד. במונדיאל 2006, שגם ממנו הודחה קרואטיה בשלב הבתים, באביץ' שיחק את מלוא הדקות בשלושת המשחקים של קרואטיה. באביץ' היה מועמד להיכלל גם בסגל ליורו 2008, אך נופה ברגע האחרון על ידי המאמן סלאבן ביליץ'.

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:קשרי כדורגל קרואטים
קטגוריה:כדורגלני באייר לברקוזן 
קטגוריה:כדורגלני ריאל בטיס 
קטגוריה:כדורגלני הרטה ברלין
קטגוריה:כדורגלני ריאל סרגוסה
קטגוריה:כדורגלני אוסייק
קטגוריה:כדורגלני ל.א.ס.ק. לינץ
קטגוריה:כדורגלני נבחרת קרואטיה
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:קרואטים שנולדו ב-1981
הפרדוקס האבוד (ספר)

**הפרדוקס האבוד** (שם במקור: **Paradox lost**) הוא קובץ של שלושה עשר סיפורי מדע בדיוני שכתב פרדריק בראון בשנות ה-40 וה-50 של המאה ה-20. הקובץ תורגם לעברית בידי אלי טנא ויצא לאור בהוצאת זמורה ביתן מודן ב-1981.

## רשימת הסיפורים
# הפרדוקס האבוד
# הצגת בובות
# הרכבת האחרונה
# זה לא קרה
# הנקישה
# ציות
# נוטל המעשר
# אלורופוביה
# מוזיקת לילה זעירה
# סיריוס אפס
# החדש
# איפה ואיפה
# משהו ירוק

## קישורים חיצוניים
*הספר באתר סימניה.

קטגוריה:ספרי מדע בדיוני
קטגוריה:ספרי 1981
קטגוריה:ספרי זמורה ביתן
קטגוריה:ספרי הוצאת מודן
דניאל בורחל

**דניאל בורחל** (נולד ב-14 ביוני 1991) הוא כדורגלן ישראלי המשחק בעמדת המגן השמאלי בהפועל גן יבנה.

## קריירה
בורחל התחיל את הקריירה שלו במחלקת הנוער של מכבי השקמה/רמת חן, וב-7 במאי 2010 ערך את הופעת הבכורה שלו בקבוצה הבוגרת של המועדון, בהפסד 0–1 למכבי יבנה במסגרת ליגה א'. את עונת  התחיל בקבוצה הבוגרת, אך כעבור זמן קצר חתם בבית"ר כפר סבא מליגה א'. ב-2 בדצמבר 2011 הבקיע את שער הבכורה שלו בקריירה, בניצחון 2–4 נגד מכבי עמישב פתח תקווה.

בקיץ  סיכם בהפועל תל אביב מליגת העל אך בסופו של דבר המעבר לא יצא לפועל, אבל בהמשך חתם בורחל בהפועל ניר רמת השרון. ב-15 בדצמבר 2012 ערך את הופעת הבכורה שלו בליגת העל, כשפתח בהרכב הקבוצה בניצחון 0–1 על מועדון ספורט אשדוד. לאחר שלא זכה לדקות משחק רבות ברמת השרון, בקיץ  חזר בורחל לליגה א' כאשר חתם במכבי עירוני קריית מלאכי, בה שיחק כחודשיים לפני שחזר לבית"ר כפר סבא.

בקיץ  הושאל להפועל ירושלים מהליגה הלאומית בה שיחק עד דצמבר של אותה שנה. בורחל חזר לבית"ר כפר סבא וכעבור חודש הושאל להפועל עכו עד לסיום העונה. בורחל היה שותף להישארות של המועדון בליגת העל לאחר שהיה במקום האחרון בפער של 13 נקודות מהקו האדום.

בקיץ 2015 חתם בורחל בעירוני קריית שמונה, במדיה ערך 22 הופעות בליגה וזכה עמה בתואר אלוף האלופים לאחר שפתח בהרכב הקבוצה בניצחון על האלופה מכבי תל אביב. בקיץ 2016 חזר לקדנציה נוספת בהפועל עכו, לאחר שירדה בעונה הקודמת לליגה הלאומית.

בתחילת ינואר 2018 חתם בורחל בהפועל חדרה מהליגה הלאומית, אך בסוף החודש עבר להפועל רמת השרון.

ב-6 ביוני 2018 חתם בהפועל מרמורק.

ב-15 בינואר 2019 בורחל חתם בהפועל פתח תקווה.

ב-7 ביולי 2019 בורחל חתם בהפועל אשדוד מליגה א'.

בספטמבר  הצטרף להפועל קלנסווה מליגה ב'.

## תארים
; עירוני קריית שמונה
*אלוף האלופים: 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי השקמה רמת חן
קטגוריה:כדורגלני בית"ר כפר סבא
קטגוריה:כדורגלני הפועל רמת השרון
קטגוריה:כדורגלני מכבי עירוני קריית מלאכי
קטגוריה:כדורגלני הפועל ירושלים
קטגוריה:כדורגלני הפועל עכו
קטגוריה:כדורגלני עירוני קריית שמונה
קטגוריה:כדורגלני הפועל חדרה
קטגוריה:כדורגלני הפועל מרמורק
קטגוריה:כדורגלני הפועל פתח תקווה
קטגוריה:כדורגלני הפועל אשדוד
קטגוריה:ישראלים שנולדו ב-1991
רובי לבקוביץ'

**רובי לבקוביץ**' (נולד ב-31 באוגוסט 1988) הוא כדורגלן ישראלי המשחק בעמדת השוער בהפועל חדרה

## קריירה
לבקוביץ' החל לשחק כדורגל במחלקות הנוער של הכח עמידר רמת גן והפועל פתח תקווה. בקיץ  הצטרף לבית"ר שמשון תל אביב מהליגה הארצית. ב-7 בספטמבר 2007 ערך את הופעת הבכורה שלו בקריירה, בניצחון 2–1 נגד הפועל כפר שלם במסגרת גביע הטוטו, ובמסגרת הליגה ערך ארבע הופעות. בתום העונה הצטרף להפועל בני לוד מהליגה הלאומית, בה קיבל את ההזדמנות כשוער ראשון, אך בינואר 2009 עזב את המועדון וחתם בהפועל ניר רמת השרון. לאחר שלושה משחקים איבד את מקומו בהרכב ולא שיחק עד תום העונה.

בקיץ 2009 חתם במכבי פתח תקווה מליגת העל. בעונת 2009/2010 שימש כשוער שני, וב-26 בדצמבר 2009 ערך את הופעת הבכורה שלו בליגת בעל, בהפסד 1–3 להפועל רעננה. בעונת 2010/2011 הפך לשוער הראשון של הקבוצה, וערך 29 הופעות בליגה. בעונת 2011/2012 איבד את מקומו בהרכב ללירן שטראובר, ובתום העונה ירדה הקבוצה לליגה הלאומית ושטראובר עזב את המועדון, ואילו לבקוביץ' שב לשמש כשוערה הראשון של הקבוצה בליגה הלאומית, עד שבינואר  עזב את המועדון לאחר הגעתו של ניל אברבנאל. בהמשך חתם במכבי נתניה מליגת העל עד לסיום העונה, ואת הופעתו היחידה במועדון ערך ב-16 במרץ 2013, בהפסד 0–3 להפועל חיפה.

לאחר יותר משנה שלא שיחק חתם בקיץ  בהפועל באר שבע. ב-2 בספטמבר 2014 ערך את הופעת הבכורה שלו במועדון, בתיקו 0–0 נגד מכבי פתח תקווה בגביע הטוטו, ובסך הכול שותף בחמישה משחקים בכל המסגרות בעונת 2014/2015. בעונת 2015/2016 שותף בשלושה משחקים בגביע ובגביע הטוטו, והיה חלק מסגל הקבוצה שזכתה בתום העונה באליפות. בעונת 2016/2017 שיחק בהפועל חיפה, במדיה ערך 13 הופעות, מתוכן שבע הופעות בליגת העל. בעונת 2017/2018 חזר לליגה הלאומית ושימש כשוער ראשון בהפועל פתח תקווה.

ב-24 ביוני 2018 חתם בהפועל תל אביב, לאחר שעלתה בחזרה לליגת העל. ב-1 באוגוסט 2018 ערך את הופעת הבכורה שלו במועדון, כשנכנס כמחליף בניצחון 2–1 על הפועל רעננה במסגרת גביע הטוטו. לבקוביץ' החל את העונה כשוער שני, אך לאחר הפסד הקבוצה להפועל חדרה במחזור הפתיחה של עונת 2018/2019 קיבל את חולצת השוער הראשון במקומו של אריק ינקו, הצטיין בניצחון 1–0 על הפועל חיפה במחזור השני, ופתח בהרכב הקבוצה בכל משחקיה עד תום העונה.

ב-14 ביוני 2019 חתם לשנתיים בבודפשט הונבד, והפך לכדורגלן הישראלי הראשון בליגת העל ההונגרית. הוא ערך ארבע הופעות במדי הקבוצה במוקדמות הליגה האירופית, וב-1 באוגוסט נפצע ונדרש לתקופת החלמה ארוכה.

ב-12 באוגוסט 2020 חזר לישראל וחתם בהפועל חדרה.

ב-14 ביוני 2023 חזר לבקוביץ' לאחר עשר שנים למכבי פתח תקווה וחתם לשנתיים.

ב-19 ביוני 2024 חזר לבקוביץ' לאחר חמש שנים להפועל תל אביב וחתם לשנה.

ב-28 בינואר 2026 חזר לבקוביץ' להפועל חדרה.

## תארים
;הפועל באר שבע
*אליפות: 2015/2016

;בודפשט הונבד
*הגביע ההונגרי: 2019/2020

;מכבי פתח תקווה
* גביע המדינה: 2023/2024
;הפועל תל אביב
* גביע הטוטו (ליגה לאומית): 2024/2025

## קישורים חיצוניים

* 
* 

## הערות שוליים

קטגוריה:שוערי כדורגל ישראלים
קטגוריה:כדורגלני בית"ר שמשון תל אביב
קטגוריה:כדורגלני הפועל בני לוד
קטגוריה:כדורגלני הפועל רמת השרון
קטגוריה:כדורגלני מכבי פתח תקווה
קטגוריה:כדורגלני מכבי נתניה
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל פתח תקווה
קטגוריה:כדורגלני הפועל תל אביב
קטגוריה:כדורגלני בודפשט הונבד
קטגוריה:כדורגלני הפועל חדרה
קטגוריה:כדורגלנים ישראלים בהונגריה
קטגוריה:רמת גן: כדורגלנים
קטגוריה:ישראלים שנולדו ב-1988
אליפות העולם בכדורסל 1982

**אליפות העולם בכדורסל 1982** היא אליפות העולם התשיעית בכדורסל, שנערכה על ידי פיב"א. האליפות נערכה בקולומביה בין התאריכים 15 באוגוסט ל-28 באוגוסט 1982 וכללה 13 נבחרות.

 זכתה באליפות השלישית בתולדותיה לאחר ניצחון במשחק הגמר על .

## שיטת המשחקים
בנוסף למארחת  והאלופה המכהנת  שתתפו באליפות שתי נבחרות מאליפות אמריקה הדרומית ( ו) שלוש קבוצות מאליפות אירופה בכדורסל (,  ו), אלופות אמריקה המרכזית (), אפריקה (), אוקיאניה () ואסיה (), ושתי נבחרות מוזמנות ( ו).

הקבוצות חולקו לשלושה בתים בני ארבע קבוצות בשלב המוקדם. שתי הראשונות מכל בית העפילו לסיבוב חצי הגמר שנערך בשיטת ליגה בת סיבוב אחד.  העפילה לשלב חצי הגמר ישירות.

בסיום שלב חצי הגמר חולקו הנבחרות לזוגות למשחק הגמר ולמשחק על המקום השלישי.

## שלב הבתים
### בית א'
משחקי הבית נערכו ב"קוליסאו קוביירטו אל קאמפין" בבוגוטה.

### בית ב'
משחקי הבית נערכו ב"קוליסאו איוואן דה בדוט" במדיין.

### בית ג'
המשחקים התקיימו ב"קוליסאו ויסנטה דיאס רומרו" בבוקרמנגה.

## שלב חצי הגמר
משחקי חצי הגמר נערכו בסנטיאגו דה קאלי.

## שלב הגמר
### [[משחק על המקום השלישי]]

### משחק הגמר

## הדירוג הסופי

## חמישיית הטורניר
*  דוק ריברס, רכז
*  דראגן קיצ'נוביץ', קלע
*  חואן אנטוניו סן אפיפניו, סמול פורוורד
*  ולדימיר טקצ'נקו, סנטר
*  אנטולי מישקין, פאוור פורוורד

## קישורים חיצוניים
* נתונים מאתר פיב"א

1982
קטגוריה:תחרויות כדורסל ב-1982
קטגוריה:תחרויות כדורסל בקולומביה
קטגוריה:בוגוטה: ספורט
קטגוריה:מדיין: ספורט
קטגוריה:סנטיאגו דה קאלי: ספורט
קטגוריה:בוקרמנגה: ספורט
מורקי

**מורקי** (באנגלית: **Morkie**) הוא סוג של כלב, אשר נוצר באמצעות עירוב בין כלב מגזע יורקשיר טרייר טהור לכלב מגזע מלטזי טהור, או בין שני כלבי מורקי. נהוג לשייך את הגזע לכלבים מסוג "כלבי מעצבים", כלומר הכלאה בין שני זני כלבים לכדי זן אחד. מקורו של כלב המורקי בארצות הברית של שנות ה-90, והוא פופולרי בעיקר בארצות הברית וקנדה בשני העשורים האחרונים. בשל היותו הכלאה בין שני גזעים, הוא אינו מוכר על ידי ארגון הכלבים האמריקאי.

## מראה
מכיוון שכלבי מורקי הם הכלאה בין שני גזעי כלבים, הם יכולים להידמות יותר לצד היורקשיר טרייר שלהם, או לצד המלטזי שלהם. ההבדלים העיקרים בין שני זנים אלה הם באורך הפרווה ובאוזניים - ליורקשיר טרייר אוזניים קפוצות, בעוד לכלבי מלטזי אוזניים נפולות. כמו כן, לכלבי יורקשיר טרייר פרווה קצרה יותר, בעוד לכלבי מלטזי פרווה ארוכה וחלקה יותר. לכלבי מורקי מספר צבעים אפשריים: שחור, חום, או זהוב לבן - או שילוב של כמה מהצבעים הללו. גובהם הממוצע של כלבי מורקי נע בין 15–28 ס״מ, ומשקלם הממוצע מגיע ל-3.6 ק״ג סה״כ.

## אופי
כלבי מורקי זקוקים לתשומת לב רבה, ונוטים להיות קשורים מאוד לבעלים שלהם, ואף לפתח בהם תלות, ולכן לא מומלץ להשאירם לבד למשך זמן רב, על מנת שלא יפתחו חרדת נטישה. כלבי מורקי נוטים להיות פעלתנים, ואוהבים לשחק עם בעליהם בתוך הבית ומחוצה לו. הם זקוקים לפעילות גופנית יומית. על אף מידותיהם הקטנות, כלבי מורקי הם עירניים מאוד ויתריעו אם אדם זר מתקרב באמצעות נביחה. הם נוטים להיות בעלי אומץ רב יחסית לגודלם. כלבי מורקי אוהבים בני אדם, ובדרך כלל אינם נושכים. עם זאת, כלב מסוג מורקי שלא נחשף לחיות אחרות בגיל מוקדם עלול להתנהג כלפיהן בתוקפנות.

## סכנות בריאותיות
בשל גודלם הקטן של כלבי מורקי, הם מועדים לתאונות בהיותם גורים. יש לנהוג בהם בזהירות רבה בשלב זה, ולהרחיקם מכלבים גדולים מהם. בהמשך חייהם עשויים כלבי מורקי לסבול מהתעטשות הפוכה, כשל כליות, קטרקט, הידרוצפלוס, וגלאוקומה.

## היפואלרגניות
כלבי מורקי הם כלבים מסוג היפואלרגני, בשל שני הגזעים המרכיבים אותם, אשר גם הם כאלה. משמעות הדבר היא כי כלבים אלה אינם יכולים לגרום לתגובות אלרגניות אצל אנשים הסובלים מאלרגיה. כלבים מסוג זה מכונים גם ״כלבי שיער״, בשל הידמות שיערם החיצוני לשיער אדם יותר מאשר לפרוות כלבים. יתרון נוסף של היותם היפואלרגניים הוא שכלבי מורקי אינם משירים שיער כלל.

## אילוף
כלבי מורקי נחשבים קלים לאילוף, בשל היותם כלבים חכמים וסקרנים. לכלבי מורקי נטייה טבעית לנסות לרצות את בעליהם, ולכן אילופם יהיה בדרך כלל פשוט. חלק סבוך יותר באילוף כלבים מסוג זה יהיה הרגלתם למתן צרכים מחוץ לבית, בשל צד המלטזי שלהם, שנוטה להיות גזע המתקשה באילוף מסוג זה.

## תחזוקה
כלבי מורקי דורשים תחזוקה תדירה, זאת בשל שיערם הארוך שצומח במהירות. יש לגזור את שיערם לפחות פעם אחת מדי חודש, והם זקוקים להברשה יסודית מדי בוקר וערב. כמו כן כלבי מורקי נוטים לפתח כתמי בכי מסביב לעיניהם, ויש לנקות את אזור העיניים שלהם באופן יומי.

## ראו גם
* יורקשיר טרייר
*כלב מלטזי

## קישורים חיצוניים

* המדריך השלם לכלבי מורקי
* אנציקלופדיית המורקי

2016 04
קטגוריה:גזעי כלבים מעורבים
עומר פדידה

**עומר פדידה** (נולד ב-17 ביולי 1990) הוא כדורגלן עבר ישראלי ששיחק בעמדת הקשר ההתקפי.

## קריירה
פדידה החל את הקריירה שלו במחלקת הנוער של הפועל כפר סבא, וב-25 בינואר 2010 ערך את הופעת הבכורה שלו בקבוצה הבוגרת, כשנכנס כמחליף בתיקו 2-2 נגד הפועל בני לוד במסגרת הליגה הלאומית. בעונת 2010/2011 ערך 27 הופעות בליגה הלאומית, כאשר ב-19 מהן פתח בהרכב. בעונת 2012/2013 הבקיע תשעה שערים ב-33 משחקים, אך בסיום העונה ירדה הקבוצה לליגה א'.

בקיץ  חתם בהפועל תל אביב. ב-21 באוקטובר 2013 ערך את הופעת הבכורה שלו במועדון ובליגת העל, כשנכנס כמחליף במשחק מול בית"ר ירושלים באצטדיון טדי. ב-29 במרץ 2014 כבש את שערו היחיד בעונת 2013/2014, בניצחון 4–0 על מכבי חיפה באצטדיון בלומפילד. בהפועל תל אביב התקשה פדידה למצוא את מקומו ובסך הכול ערך במדיה בעונה זו 14 הופעות, רובן כמחליף.

ב-14 בספטמבר 2014 הושאל בחזרה למועדון נעוריו הפועל כפר סבא, ובעונה זו כבש שלושה שערים וסייע לקבוצה לחזור לליגת העל. לקראת עונת 2015/2016 חתם על חוזה חדש בהפועל כפר סבא, ובעונה זו כבש שני שערים ב-27 הופעות בליגת העל. בעונת 2016/2017 ערך 25 הופעות ליגה ולא כבש, ובסופה ירד עם הקבוצה לליגה הלאומית. בעונת 2017/2018 כבש 12 שערים בליגה הלאומית, ובסופה חתם לשנתיים נוספות במועדון. בעונת 2018/2019 הבקיע 13 שערים, כולל שער הניצחון בדקה ה-98 במחזור האחרון נגד הפועל עפולה, שהבטיח את העפלתה של הקבוצה בחזרה לליגת העל.

ב-23 ביוני 2021 חתם בהפועל חדרה. ב-26 בינואר 2022 חתם בהפועל נוף הגליל.

ב-15 ביוני 2022 חתם במכבי פתח תקווה. ב-31 בינואר 2023 חזר לקבוצת נעוריו הפועל כפר סבא. ב-21 בספטמבר 2023 חתם במועדון האוהדים כפר סבא 1928 מליגה ג'.
ב-23 בדצמבר 2025 פרש ממשחק פעיל.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל כפר סבא
קטגוריה:כדורגלני הפועל תל אביב
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני מכבי פתח תקווה
קטגוריה:ישראלים שנולדו ב-1990